DA Den Europæiske Unions Tidende C 66/16

Meddelelse om indledning af en delvis interimsundersøgelse af antidumpingforanstaltningerne vedrørende importen af compactdiske til indspilning med oprindelse i Taiwan og en delvis interimsundersøgelse af udligningsforanstaltningerne vedrørende importen af compactdiske til indspilning med oprindelse i Indien

(2007/C 66/07)

Kommissionen har på eget initiativ besluttet at indlede en delvis interimsundersøgelse af antidumpingforanstaltningerne vedrørende importen af compactdiske til indspilning med oprindelse i Taiwan i medfør af artikel 11, stk. 3, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen om beskyttelse mod dumpingimport«) og en delvis interimsundersøgelse af udligningsforanstaltningerne vedrørende importen af compactdiske til indspilning med oprindelse i Indien i medfør af artikel 19 i Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab (2) (»grundforordningen om beskyttelse mod subsidieret indførsel«).

Undersøgelserne er begrænset til en undersøgelse af, hvorvidt en bibeholdelse af foranstaltningerne er i Fællesskabets interesse eller ej.

1. Varen

Undersøgelsen vedrører compactdiske til indspilning (CD-R'er) med oprindelse i Taiwan og Indien, i det følgende benævnt »den pågældende vare«, som i øjeblikket tariferes under KN-kode ex 8523 40 11. KN-koden angives kun til orientering.

2. Gældende foranstaltninger

De gældende foranstaltninger er en endelig antidumpingtold, som blev indført ved Rådets forordning (EF) nr. 1050/2002 (3) på importen af compactdiske til indspilning med oprindelse i Taiwan og en endelig udligningstold, som blev indført ved Rådets forordning (EF) nr. 960/2003 (4), på importen af compactdiske til indspilning med oprindelse i Indien.

3. Begrundelse for undersøgelsen

Af de oplysninger som Kommissionen råder over, synes det at fremgå, at en bibeholdelse af foranstaltningerne ikke længere er i Fællesskabets interesse på grund af ændringer på fællesskabsmarkedet siden de undersøgelsesperioder, der blev anvendt i forbindelse med de undersøgelser, der førte til indførelsen af de gældende foranstaltninger. Navnlig konkluderede Kommissionen i sin antidumpingundersøgelse vedrørende importen af compactdiske til indspilning med oprindelse i Folkerepublikken Kina, Hongkong og Malaysia, at det ikke ville være i Fællesskabets interesse at pålægge foranstaltninger i forbindelse med importen fra disse lande (5). Under disse omstændigheder bør behovet for at fortsætte de gældende foranstaltninger tages op til ny overvejelse, og afgørelsen herom bør muligvis have tilbagevirkende kraft fra den 4. november 2006, dvs. datoen for offentliggørelse af afgørelsen om afslutning af antidumpingproceduren vedrørende importen af compactdiske til indspilning (CD-R) med oprindelse i Folkerepublikken Kina, Hongkong og Malaysia.

4. Procedure

Kommissionen fastslog efter høring af det rådgivende udvalg, at der forelå tilstrækkelige beviser til at berettige indledningen af delvise interimsundersøgelser, og indleder hermed en undersøgelse af antidumpingforanstaltningerne vedrørende importen af compactdiske til indspilning med oprindelse i Taiwan i medfør af artikel 11, stk. 3, i grundforordningen om beskyttelse mod dumpingimport og en undersøgelse af udligningsforanstaltningerne vedrørende importen af compactdiske til indspilning med oprindelse i Indien i medfør af artikel 19 i grundforordningen om beskyttelse mod subsidieret indførsel, begge i omfang begrænset til en undersøgelse af Fællesskabets interesse.

(a) Spørgeskemaer

For at indhente de oplysninger, som Kommissionen anser for nødvendige til undersøgelsen, vil den sende spørgeskemaer til EF-producenterne, importørerne, brugerne, de eksporterende producenter i Taiwan og Indien og til myndighederne i de pågældende eksportlande. Disse oplysninger og den tilhørende dokumentation skal være Kommissionen i hænde inden for fristen i punkt 5, litra a).

(b) Indhentning af oplysninger og afholdelse af høringer

Alle interesserede parter opfordres til at tilkendegive deres synspunkter, indgive andre oplysninger end besvarelserne af spørgeskemaet og fremlægge dokumentation herfor. Disse oplysninger og den tilhørende dokumentation skal være Kommissionen i hænde inden for fristen i punkt 5, litra a).

Kommissionen kan endvidere høre interesserede parter, forudsat at de anmoder herom og påviser, at der er særlige grunde til, at de bør høres. En sådan anmodning skal indgives inden for fristen i punkt 5, litra b).

5. Frister

(a) For at give sig til kende og indsende besvarelser af spørgeskemaet og andre oplysninger

Medmindre andet er angivet, skal alle interesserede parter give sig til kende over for Kommissionen, fremsætte deres synspunkter og afgive besvarelser af spørgeskemaer eller alle andre oplysninger senest 40 dage efter datoen for offentliggørelsen af denne meddelelse i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen. Det skal bemærkes, at de fleste proceduremæssige rettigheder, der er fastsat i grundforordningen, kun kan respekteres, hvis parterne giver sig til kende inden for ovennævnte frist.

(b) Høringer

Alle interesserede parter kan også anmode om at blive hørt af Kommissionen inden for samme frist på 40 dage.

6. Skriftlige redegørelser, besvarelser af spørgeskemaer og korrespondance

Alle redegørelser og anmodninger fra interesserede parter skal indgives skriftligt (ikke i elektronisk form, medmindre andet er angivet) med angivelse af den interesserede parts navn, adresse, e-mail-adresse og telefon- og faxnummer. Alle skriftlige redegørelser, herunder de oplysninger, der forlanges i denne meddelelse, besvarelser af spørgeskemaer og korrespondance fra interesserede parter, som afgives i fortrolighed, mærkes »Limited« (6) og ledsages i overensstemmelse med artikel 19, stk. 2, i grundforordningen om beskyttelse mod dumpingimport og artikel 29, stk. 2, i grundforordningen om beskyttelse mod subsidieret indførsel af en ikke-fortrolig udgave, som mærkes »FOR INSPECTION BY INTERESTED PARTIES«

Kommissionens postadresse:

Europa-Kommissionen Generaldirektoratet for Handel Direktorat B Kontor: J-79 5/16 B-1049 Bruxelles Fax (32-2) 295 65 05

7. Manglende samarbejde

I tilfælde, hvor en interesseret part nægter at give adgang til de nødvendige oplysninger eller på anden måde undlader at meddele dem inden for de fastsatte frister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. artikel 18 i grundforordningen om beskyttelse mod dumpingimport og artikel 28 i grundforordningen om beskyttelse mod subsidieret indførsel.

Konstateres det, at en interesseret part har meddelt urigtige eller vildledende oplysninger, ses der bort fra disse oplysninger, og der kan i overensstemmelse med artikel 18 i grundforordningen om beskyttelse mod dumpingimport og artikel 28 i grundforordningen om beskyttelse mod subsidieret indførsel gøres brug af de foreliggende faktiske oplysninger. Hvis en berørt part udviser manglende eller begrænset samarbejdsvilje, og der gøres brug af de foreliggende faktiske oplysninger, kan resultatet blive mindre gunstigt for denne part, end hvis den pågældende havde udvist samarbejdsvilje.

8. Tidsplan for undersøgelsen

Undersøgelsen vil i henhold til artikel 11, stk. 5, i grundforordningen om beskyttelse mod dumpingimport og artikel 22 i grundforordningen om beskyttelse mod subsidieret indførsel blive afsluttet senest 15 måneder efter offentliggørelsen af denne meddelelse i Den Europæiske Unions Tidende.

(1) EFT L 56 af 6.3.1996, s. 1. Senest ændret ved Rådets forordning (EF) nr. 2117/2005 (EUT L 340 af 23.12.2005, s. 17).

(2) EFT L 288 af 21.10.1997, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).

(3) EFT L 160 af 18.6.2002, s. 2.

(4) EUT L 138 af 5.6.2003, s. 1.

(5) Se betragtning 116 i Kommissionens afgørelse 2006/753/EF (EUT L 305 af 4.11.2006, s. 15).

(6) Dette betyder, at dokumentet kun er til intern brug og er beskyttet i henhold til artikel 4 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43). Det er et fortroligt dokument i henhold til artikel 19 i Rådets forordning (EF) nr. 384/96 og artikel 6 i WTO-aftalen om anvendelsen af artikel VI i GATT 1994 (antidumpingaftalen), artikel 29 i Rådets forordning (EF) nr. 2026/97 og artikel 12 i WTO-aftalen om subsidier og udligningsforanstaltninger.